Je vhodné užívať probiotiká pri alergiách na sóju, mlieko, ryžu a orechy?
Dobrý deň, prosim Vás alergologička mi zistila HIT , alergiu na sóju,kravské mlieko,ryžu ,niektoré orechy. Je vhodné užívať probiotiká Movit a probicus premium? Neobsahujú mliečnu bielkovinu? Ďakujem
Dobrý deň,
ďakujeme za Vašu otázku.
Medzi bakteriálne kmene, ktoré sa pri histamínovej intolerancii zaraďujú medzi prospešné patria Bifidobacterium breve, Bifidobacterium longum,  Bifidobacterium infantis, Lactobacillus rhamnosus, Lactobacillus plantarum. Naopak, odporúča sa vyhýbať kmeňom, ktoré produkujú histamín alebo dokažu meniť histidín obsiahnutý v jedle na histamín, ako Lactobacillus casei, Lactobacillus bulgaricus, Lactobacillus helveticus, Streptococcus thermophilus, Bacillus coagulans.
Probiotiká Movit obsahujú Lactobacillus paracasei, Lactobacillus acidophilus, Lactobacillus rhamnosus, Bifidobacterium lactis, Bifidobacterium breve, Lactobacillus plantarum a vitamín C. Preto je ich užívanie vhodné aj pri histamínovej intolerancii. Podľa dostupných informácii od výrobcu neobsahujú mliečnu bielkovinu, ani nie sú uvedené obmedzenia ohľadom užívania pri alergii na mliečnu bielkovinu. Výrobca však neuvádza ani sóju (prípadné stopové množstvá), preto Vám odporúčam sa v prípade silných alergií obrátiť priamo na výrobcu.
Pri výrobku Probicus Premium výrobca uvádza, že obsahuje mliečne a sójové zložky. Z tohto dôvodu ich užívanie neodporúčam.
Alternatívou sú probiotiká
Probiofix Inum
. Neobsahujú proteíny kravského mlieka, laktózu, lepok, chuťové aditíva - sú vhodné pre ľudí, kt. trpia alergiou na lepok a laktózu.  Účinnou zložkou sú baktérie mliečneho kvasenia: Lactobacillus rhamnosus GG, LGG®, Bifidobacterium animalis subsp. lactis, BB-12®, minimálne 2,7 miliárd (2,7 ×109) životaschopných baktérií na konci doby použiteľnosti.
Prajem pekný zvyšok dňa.
S pozdravom
Mgr. Emma Halás Haluščíková